alexandrainst/scandi-wiki huggingface dataset:
Den unge eventyrer

Den unge eventyrer (originaltittel: Young Winston) er et britisk eventyrdrama fra 1972 som omhandler de unge årene til Winston Churchill. Regi er ved Richard Attenborough. Hovedrollen som Churchill spilles av Simon Ward, mens andre sentrale roller spilles av Robert Shaw, Anne Bancroft, Anthony Hopkins og John Mills. Manuset er basert på Winston Churchill selvbiografiske bok «Mine unge år» (My Early Life) fra 1930.

Filmen ble tildelt en BAFTA (for beste kostyme), en Golden Globe (beste utenlandske film) og en Writers' Guild of Great Britain (manus). Den ble også nominert til tre Oscar-priser (beste manus, beste kostyme og beste Art Direction-Set Decoration).

Handling 
En film om den unge Winston Churchill med glimt fra hans barndom. Handlingen følger ham fra hans skoledager, gjennom krigsskole, flere kriger b.la. boerkrigen hvor han som korrespondent blir tatt til fange, men klarer å flykte. Det er i filmen lagt stor vekt på hans forhold til faren.

Handlingen er hensatt til den britiske kolonitiden.

Om filmen 
Filmen ble forholdsvis godt mottatt av den kjente filmkritikeren Roger Ebert. Det kjente bransjebladet Variety beskrev den som brilliant og fascinerende.

Nigel Hawthorne hadde sin filmdebut i denne.

Winston Churchill skal selv har kontaktet regissøren på 1960-tallet for å be ham lage en film om ham selv som omhandlet hans unge år. Han ville at han selvbiografiske bok Mine unge år, fra 1930, skulle brukes som grunnlag.

I rollene 
 Simon Ward .... Winston Churchill
 Robert Shaw .... Lord Randolph Churchill
 Anne Bancroft .... Lady Jennie Churchill
 Jack Hawkins .... Pan Welldon
 Ian Holm .... George E. Buckle
 Anthony Hopkins .... David Lloyd George
 Patrick Magee .... General Bindon Blood
 Edward Woodward .... Kaptein Aylmer Haldane
 John Mills .... General Herbert Kitchener
 Russell Lewis .... Winston Churchill som barn
 Pat Heywood .... Mrs. Everest
 Laurence Naismith	.... Lord Salisbury
 William Dexter .... Arthur Balfour
 Basil Dignam .... Joseph Chamberlain
 Robert Hardy .... Headmaster
 Peter Cellier .... Captain 35th Sikhs
 Ronald Hines .... Adjutant 35 Sikhs
 Richard Leech .... Mr. Moore
 Clive Morton .... Dr. Robson Roose
 Robert Flemyng .... Dr. Buzzard
 Reginald Marsh .... Prince of Wales
 Jane Seymour .... Pamela Plowden

Referanser

Eksterne lenker 
 
 Lengre omtale av filmen på Guardian (engelsk, 2010)

Britiske krigsfilmer
Britiske dramafilmer
Britiske eventyrfilmer
Britiske biografiske filmer
Filmer satt i kolonitiden
Filmer fra 1972
Engelskspråklige filmer
Frank Bainimarama

Frank Bainimarama (født 27. april 1954) er en fijiansk marineoffiser og politiker, nå statsminister på Fiji. Han er sjefen for de fijianske militære styrkene og han ble valgt til statsminister den 5. januar 2007. I tillegg til å tjente som statsminister har han også hatt flere ulike midlertidige ministerposter og porteføljer. Han har blant annet sittet i Utlendingsdirektoratet og Utenriksdepartementet. 

Bainimarama har tatt makten i to ganger i Fijis historie, første gang som sjef for den midlertidige militære regjeringen i Fiji fra 29. mai til 13. juli 2000, etter å organisert et mot-kupp for å nøytralisere det etniske fijianske kuppet som ble ledet av George Speight. Senere ble makten gitt til den utnevnte presidenten Ratu Josefa Iloilo. 

Senere var Bainimarama også med på å styrte regjeringen til president Qarase og kunngjorde at han hadde «motvillig» overtatt makten til formannskapet. Bainimarama maritime karriere strekker seg over tre tiår. Han har mottatt en rekke æresbevisninger for sin lange militære tjeneste. Han kritiserte flere ganger høytstående politikere fordi han mente at de på en eller annen måte var involvert i ett eller flere av de mange kuppene i Fijis historie.

Referanser

Eksterne lenker 
 Frank Bainimarama hos Diktatornytt

Fijianske politikere
Mark Dacascos

Mark Alan Dacascos (født 26. februar 1964 i Honolulu i Hawaii) er en amerikansk skuespiller og kampsportutøver. Han vant mange mesterskap innen karate og kung fu mens han var mellom 7 og 18 år gammel. 

Dacascos ble skuespiller etter å ha blitt oppdaget av regissør Wayne Wang da han gikk ned en gate i Chinatown i San Francisco.

Dacascos har blant annet blitt nominert til en Saturn Award innen kategorien beste mannlige birolle i 2002 for sin rolle i filmen Brotherhood of the Wolf, som var en suksess i USA. Han spilte også i den kortvarige, men kritikerroste TV-serien The Crow: Stairway to Heaven, som var en oppfølging  av filmen The Crow fra 1994.

Referanser

Eksterne lenker 
 
 

Skuespillere fra USA
Karateka fra USA
Liv Nilsen Garras

Liv Nilsen Garras (født 22. september 1943 i Hokksund i Øvre Eiker, død 3. mai 2012 Aten i Hellas) var en norsk lektor, som hadde sitt virke i Hellas, der hun underviste i norsk språk og oversatte norsk litteratur til gresk.

Garras arbeidet som lektor i norsk språk ved Institutt for fremmedspråk ved Universitetet i Aten. Hun oversatte dramatikk av Henrik Ibsen og Jon Fosse til gresk og utga en norsk-gresk ordbok.

Kongen tildelte i 2010 Garras St. Olavsmedaljen «for innsatsen sin for norsk-gresk kulturelt samband.»

Utgivelser 
 Liv Nilsen Garras: Norsk-gresk ordbok, Oslo: Ad infinitum, 2002, 640 sider, ISBN 82-92261-06-0

Referanser 

Norske lektorer
Norske sakprosaforfattere
St. Olavsmedaljen
Fødsler i 1943
Dødsfall i 2012
Truls Gerhardsen

Truls Gerhardsen (født 18. mai 1937 i Oslo, død 25. februar 2022) var en norsk typograf, fagforenings­person, lokal­politiker (Ap) og tillitsvalgt innenfor idretten.

Han arbeidet som typograf i Emil Moestue fra 1960-tallet og hadde flere verv i Norsk Grafisk Forbund, som forbunds­styremedlem og senere som ansatt i forbundet. Fra 1978 arbeidet han i Arbeidernes Opplysningsforbund. Han var leder av Oslo Arbeidersamfunn, og medlem av Oslo bystyre 1971–1974. Han var også general­sekretær i Framfylkingen.

Innen idretten var han blant annet styreleder i Oslo krets av Norges Svømmeforbund, styreleder i Vålerenga Ishockey, vise­president i Norges Ishockeyforbund, styreleder i Oslo Idrettskrets og styreleder i Oslo Bedriftsidrettskrets.

Han var sønn av arbeiderparti­politiker og statsminister Einar Gerhardsen. Han reviderte sin fars bok Tillitsmannen – en håndbok for tillitsvalgte fra 1931 i en rekke utgaver, senest i 2009.
Truls Gerhardsen var bror til Oslo-politikeren og idretts­lederen Rune Gerhardsen (1946–2021). 

Gerhardsen gikk på Hegdehaugen gymnas, der også Gro Harlem Brundtland gikk. I biografien som Bente Roestad skrev om Gro Harlem Brundtland i 2004 står det at: «den unge Gro forstyrret undervisningen på Hegdehaugen videregående skole fordi «hun pratet, ertet og flørtet» med Truls Gerhardsen.»

Bibliografi 
 2009: Tillitsmannen – En håndbok for tillitsvalgte Oslo, Gyldendal. Medforfatter: Einar Gerhardsen ISBN 9788205367760
 2007: Veien vi gikk: trykkeriklubben ved Emil Moestue A/S 1907–2007, Oslo.
 1993: Faglig grunnkurs, Trinn 2, Organisasjonskunnskap, Oslo, Folkets brevskole / Arbeidernes opplysningsfond. Medforfatter: Birger Breivik, Tore Johansen, ill.: Herbjørn Skogstad
 1984: Den norske arbeiderbevegelses historie 1845–1927, Oslo, Arbeidernes opplysningsforbund. Medforfatter: Terje Kretz og Rolf Kr. Larsen

Referanser

Eksterne lenker 

Lokalpolitikere i Oslo
Lokalpolitikere fra Ap
Norske sakprosaforfattere
Norske fagforeningspersoner
Personer fra Oslo
Norske idrettsledere
Dresdner Kreuzkirche

Dresdner Kreuzkirche (norsk: Dresden korskirke) ligger til Altmarkt i Dresden og er den største kirken i den tyske delstaten Sachsen. Kirken er kjent siden tidlig på 1100-tallet og ble offisielt innviet 10. juni 1388. Siden 1491 har kirken vært utsatt for brann fem ganger. Kreuzkirche har hatt sin nåværende form siden gjenåpningen i 1955 og er hjemmekirke for Dresdner Kreuzchor.

Litteratur 
 Karlheinz Blaschke: Dresden, Kreuzkirche, Kreuzschule, Kreuzchor – musikalische und humanistische Tradition in 775 Jahren. Gütersloh/München 1991, ISBN 3-570-06664-9 
 Dieter Härtwig, Matthias Herrmann: Der Dresdner Kreuzchor – Geschichte und Gegenwart, Wirkungsstätten und Schule, Evangelische Verlagsanstalt Leipzig 2006, ISBN 3-374-02402-5
 Jürgen Helfricht: Dresdner Kreuzchor und Kreuzkirche. Eine Chronik von 1206 bis heute. Husum 2004, ISBN 3-89876-180-0
 Jürgen Helfricht: Dresden und seine Kirchen. Evangelische Verlagsanstalt Leipzig 2005, ISBN 3-374-02261-8 
 Hans John: Der Dresdner Kreuzchor und seine Kantoren. Berlin 1987, ISBN 3-374-00177-7

Eksterne lenker 
 Kreuzkirche Dresden
 Dresdner Kreuzchor
 Det evangeliske Kreuzgymnasium
 Bilder

Byggverk i Dresden
Kirker i Tyskland
Myokarditt

Myokarditt eller hjertemuskelbetennelse er en betennelse i hjertemuskelen.

Hjertemuskelbetennelse har sammen med perikarditt (hjerteposebetennelse) blitt rapportert som en sjelden bivirkning på mRNA-vaksiner for koronavirus. Selv mild vaksineindusert myokarditt kan, ifølge en tysk obduksjonsbasert fagfellevurdert studie, føre til plutselig død.

Referanser 

Kardiologi
VM i skiflyging 2004

Verdensmesterskapet i skiflyging 2004 ble arrangert i Planica, Slovenia fra 19. til 22. februar 2004.

Dette var det første skiflygings-VM der det også ble arrangert lagkonkurranse.

Gjennomføringen av mesterskapet var en stund i fare, etter at en FIS-inspeksjon avdekket alvorlige feil ved klargjøringen av bakken, samt at moderniseringen av bakken til VM ble forsinket på grunn av pengemangel. I slutten av januar ble det imidlertid bestemt at mesterskapet skulle gå som planlagt.

Bakken
Velikanka ble før mesterskapet omdøpt til Letalnica bratov Gorišek («Skiflygingsbakken Brødrene Gorišek»), oppkalt etter bakkekonstruktørbrødrene Lado og Janez Gorišek. Bakken var ikke nevneverdig utbygd til VM, men en viss modernisering var blitt gjennomført. Bakken hadde K-punkt 185 meter og jurylengde (en forløper for bakkestørrelse) 215 meter. Bakkerekorden og verdensrekorden, som ikke ble slått under VM, var 231 meter, satt av Matti Hautamäki (Finland) 23. mars 2003.

Resultater

Individuelt

Dmitrij Afanasenko (Hviterussland) var påmeldt, men hoppet ikke.

Lagkonkurranse
<div style="float:left; text-align:left; padding-right:15px;">

Kilder
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 381 og 391-392
FIS: Resultater

2004
Internasjonale mesterskap i 2004
Skihopping i Slovenia
Internasjonale mesterskap i Slovenia
2004 i Slovenia
Skihopping i 2004
Viktor Olsen

For avismannen og politikeren med samme navn se Viktor Olsen (redaktør)

Viktor Olaf Olsen (født 5. februar 1924) er en norsk tidligere langdistanseløper som spesialiserte seg i maratonløp. Han representerte Charlottenlund SK i Trondheim hvor han i dag er æresmedlem for sin store innsats for klubben. 

Viktor Olsen havnet på 16.-plass under Sommer-OL 1952, 9.-plass under EM i friidrett 1954 og 8.-plass under EM i friidrett 1958.

Hans personlige bestetid var 2:28:50, som var hans bestetid i august 1958 i Trondheim.

Olsen ble rangert som nummer 408 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Referanser

Eksterne lenker 
 

Norske langdistanseløpere
Norgesmestere i friidrett
Deltakere for Norge under Sommer-OL 1952
Friidrettsutøvere under Sommer-OL 1952
Yuichi Nishimura

Yuichi Nishimura (西村 雄 – Nishimura Yuichi; født 17. april 1972 i Tokyo) er en japansk fotballdommer som dømmer på internasjonalt FIFA-nivå. 

Han var den eneste asiatiske hoveddommeren og en av tre assistentdommere som ble valgt til å dømme i Afrikamesterskapet i fotball 2008 i Ghana (sammen med assistentdommerne Toru Sagara fra Japan og Hae Sang Jeong fra Nord-Korea). Han dømte også i U17-VM i fotball 2007, var hoveddommer i fire kamper under VM i fotball 2010 i Sør-Afrika, samt dømte under Sommer-OL 2012 i London. Han vil også dømme under VM i fotball 2014, deriblant åpningskampen mellom Brasil og Kroatia.

Kamper i VM som hoveddommer

2014 
   –   (gruppespill)

2010 
   –   (gruppespill)
   –   (gruppespill)
   –   (gruppespill)
   –   (kvartfinale)

Utmerkelser 
 Utnevnt til Årets beste mannlige dommer av AFC (2012)
 Utnevnt til Årets dommer av J. League (2010)

Referanser

Eksterne lenker 
 
  Oversikt over internasjonale kamper hos WorldReferee.com
  FIFA-profil 

Japanske fotballdommere
Dommere i Fotball-VM 2010
Dommere i Fotball-VM 2014
Personer fra Tokyo
Den salvadoranske borgerkrig

Den salvadoranske borgerkrig (spansk: la Guerra Civil de El Salvador) var en konflikt som fant sted i det sentralamerikanske landet El Salvador mellom 1980 og 1992. Borgerkrigen ble utkjempet mellom den militærledede, diktatoriske salvadoranske regjeringen støttet av Amerikas forente stater og en rekke ulike venstresidegeriljaer. Aktørene på venstresiden var Farabundo Martí-frigjøringens folkestyrker (Fuerzas Populares de Liberación Farabundo Martí, FPL), folkets revolusjonshær (Ejército Revolucionario del Pueblo, ERP), den nasjonale motstand (Resistencia Nacional, RN), det salvadoranske kommunistparti (Partido Comunista Salvadoreño, PCS) og de sentralamerikanske arbeideres revolusjonsparti (Partido Revolucionario de los Trabajadores Centroamericanos, PRTC) og 10. oktober 1980 slo de seg sammen i Farabundo Martí-frigjøringsfronten (Frente Farabundo Martí para la Liberación Nacional, FMLN). Farabundo Martí-frigjøringsfronten ble støttet av det sosialistiske regimet på Cuba og sandinistenes Nicaragua. I tillegg kom en rekke demokratiske motstandsbevegelser innenfor den salvadoranske demokratifronten. 

Landet var preget av store indre motsetninger som førte til utbrudd av vold i 1970-åra før borgerkrigen brøt ut. I 1979 hadde den sivil-militære El Salvadors revolusjonære regjeringsjunta (Junta Revolucionaria de Gobierno) styrtet den sittende presidenten Carlos Humberto Romero og sikret seg makten i landet. Med amerikanske hjelp fikk høyresida innenfor juntaen, ledet av Álvaro Magaña og José Napoleón Duarte kontrollen og førte en stadig strengere politikk for å kontrollere befolkningen og kue opprørsgrupper. I 1980 ble den juntakritiske katolske biskopen Óscar Romero skutt mens han holdt messe, og dette ble et av myndighetenes mest beryktete overgrep mot befolkningen. Krigen mellom FMLN eskalerte tidlig i 1980-årene, da infrastrukturen i landet var skadet og geriljaen fikk kontroll over store deler av landsbygda. Krigen fortsatte militært og politisk fram til 1991, da partene innledet forhandlinger. 

16. januar 1992 ble Chapultepec-fredsakkorden signert i Chapultepec-slottet i Ciudad de México under FNs og den katolske kirkes oppsyn. En ni måneder lang våpenhvile begynte formelt 1. februar og ble aldri brutt. Fredsavtalen innebar at det salvadoranske militæret ble restrukturert, militærregimets politistyrker ble oppløst og erstattet av en sivilkontrollert styrke. FMLN ble et politisk parti, mens frontens geriljasoldater ble gitt amnesti. I løpet av borgerkrigen ble antageligvis 75.000 mennesker drept eller forsvant sporløst. I El Mozote-massakren 11. desember 1981 drepte for eksempel de salvadoranske militære over 1000 sivile i en anti-gerilja-kampanje. Krigen er i ettertid blitt gransket av en kommisjon for å avdekke brudd på menneskerettighetene. 

El Salvadors historie
El Salvador
El Salvador
Konflikter i 1980
Konflikter i 1992
Joel Aguilar

Joel Aguilar (født 2. juli 1975 i San Salvador) er en fotballdommer fra El Salvador. Han har vært FIFA-dommer siden 2001. 

Han ble valgt som dommer i U-20 VM 2007 i Canada, hvor han dømte kampene mellom  og Sør-Korea 30. juni 2007,  og  5. juli 2007 og til slutt oppgjøret mellom Østerrike og  8. juli 2007. 

Aguilar var forhåndsvalgt som dommer i fotball-VM 2010 i Sør-Afrika, men han dømte ingen kamper.

Kamper i VM som hoveddommer

2014 
   –   (gruppespill)
   –   (gruppespill)

Referanser

Eksterne lenker 
 Oversikt over internasjonale kamper hos WorldReferee.com 
 FIFA-profil 

Salvadoranske fotballdommere
Dommere i Fotball-VM 2010
Dommere i Fotball-VM 2014
Personer fra San Salvador
Fødsler i 1975
Dommere i Fotball-VM 2018
Kråkerøy ungdomsskole

Kråkerøy ungdomsskole er en offentlig ungdomsskole i Fredrikstad, Viken. Skolen ligger 50m i fra Kråkerøy kunstgressbane, og ligger ved siden av Kråkerøy Trial klubb og Blomsterøyhallen.

Kråkerøy ungdomsskole er en skole med om lag 375 elever, hvor studentene vanligvis/oftest kommer fra barneskolene plassert like rundt (Rød-,Lunde- og Rødsmyra barneskole).

17. november 1959 vedtok skolestyret at det skulle innføres 9-årig obligatorisk enhetsskole så snart de nødvendige skolebygg var reist. Kretsskolene skulle bygges ut for de første 6 årene av grunnskolen. Undervisningen for 7. til 9. skoleår skulle samles i en linjedelt ungdomsskole, slik de statlige myndigheter hadde bestemt. De nødvendige bygg til ungdomsskolen for hele Kråkerøy skulle reises på Enhus ved idrettsplassen.

Dette skolestyrevedtaket gikk også igjennom i kommunestyret og ble godkjent av skoledirektør og departement.

Det ble et omfattende arbeid med å forberede overgangen til 9-årig skole, forteller daværende skoleinspektør, senere skolesjef Sigurd Malnes, som sto i spissen for dette. Læreplaner og timefordelingsplaner i folkeskolen måtte legges om så alt kunne klaffe til ungdomsskolen var ferdigbygd og 9-årig skole kunne innføres. Plannemnder og byggenemnder ble valgt, og arkitektene Arthur og Ernst Brynhildsen fikk oppdraget å tegne ungdomsskolen

Skolen stod ferdig til skolestart høsten 1964.

Nåværende rektor ved Kråkerøy ungdomsskole er Tore Andre Johansen.

Referanser

Ungdomsskoler i Viken
Utdanning i Fredrikstad
Bruno Alves

Bruno Eduardo Regufe Alves (født 27. november 1981) er en portugisisk fotballspiller som spiller for den greske klubben Apollon Smyrnis FC.

Alves er kjent for sin styrke og for sine tøffe taklinger. Hans yngre bror er AEK Athen-spilleren Geraldo. Han er av brasiliansk opphav.

Klubbkarriere 
Etter tre lån i Farense, Vitória Guimarães og den greske klubben AEK Athen, returnerte Alves til Porto til 2005–2006-sesongen og skrev ny kontrakt ut 2010. Der kjempet han om en plass på midtstopperplassen mot Ricardo Costa og João Paulo. Han fikk syv kamper i gullsesongen, og i tapet mot Benfica fikk han sitt første røde kort for klubben etter å ha taklet Nuno Gomes.

Da Jesualdo Ferreira ble manager i Porto i 2006, signaliserte dette vendepunktet i Alves' karriere. Han fikk mange kamper og dannet et bunnsolid midtstopperpar med den brasilianske landslagsspilleren Pepe. Han spilte en imponerende sesong og var en av grunnene til at Porto vant sitt andre portugisiske mesterskap på rad.

Landslagskarriere 
Alves fikk sin landslagsdebut av Luiz Felipe Scolari i juni 2007 mot , en kamp som endte 1-1. Han fikk sitt første mesterskap ved Fotball-EM 2008 i Østerrike og Sveits, og fikk spille kampen mot , en kamp  tapte 2-0.
Etter EM spilte han de fleste kampene i kvalifiseringen til fotball-VM 2010, og ligger an til å bli tatt ut til mesterskapet. Hans første landslagsmål kom i kvalifiseringskampen mot , en kamp som til slutt endte 2-0.

Han ble tatt ut i s EM-tropp til EM i Frankrike 2016 der Portugal vant.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Meritter

Klubb 
 Porto:
 Liga Sagres: 2005–06, 2006–07, 2007–08, 2008–09
 Taça de Portugal: 2005–06, 2008–09
 Supertaça Cândido de Oliveira: 2006, 2009

Indviduelt 
 Taça de Portugal: Beste spiller 2008–09
 Årets spiller i Portugal: 2009

Klubbstatistikk

Referanser

Eksterne lenker 
 

  Profil hos FootballZZ.com også tilgjengelig på Portugisisk, Fransk, Spansk og Brasiliansk.
  Profil på ForaDeJogo også tilgjengelig på Portugisisk.
  Profil på PortuGOAL.net
  Profil på SoccerNet.ESPN.go.com

Portugisiske fotballspillere
Europamestere i fotball
Deltakere for Portugal under Sommer-OL 2004
Fotballspillere under Sommer-OL 2004
Spillere i Fotball-EM 2008
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i FIFA Confederations Cup 2017
Fotballspillere for FC Porto
Fotballspillere for SC Farense
Fotballspillere for Vitória SC
Fotballspillere for AEK Athen
Fotballspillere for FK Zenit St. Petersburg
Fotballspillere for Fenerbahçe SK
Fotballspillere for Cagliari Calcio
Fotballspillere for Rangers FC
Fotballspillere for Parma FC
Fotballspillere for Apollon Smyrnis FC
PM (avis)

PM var en dagsavis som ble gitt ut i New York City av Ralph Ingersoll fra juni 1940 til juni 1948, som holdt til på venstresiden i politikken. På grunn av radikale journalister – noen medlemmer av USAs kommunistiske parti (CPUSA) – ble avisen beskyldt for å være kommunistdominert, sjøl om den ved flere anledninger tok avstand fra kommunistisk politikk og kranglet med CPUSAs avis Daily Worker på lederplass.

PM hadde i gjennomsnitt et opplag på 165 000, men måtte selge 225 000 for å balansere budsjettet.

Flere kjente tegneserieskapere tegnet for avisen, som Crockett Johnson, Walt Kelly og Dr. Seuss.

Kilder
Roger Starr: PM: New York's Highbrow Tabloid
Philip Nel: About the Newspaper PM

Aviser etablert i 1940
Aviser nedlagt i 1948
Aviser i USA
New York
The Villager

The Villager er en amerikansk ukeavis som tar for seg Lower Manhattan. Den ble etablert i 1933 av Walter og Isabel Bryan. Den ble kåret til delstatens beste ukeavis i 2001, 2003 og 2004 av New York Press Associations «Better Newspaper Contest». I 2010 fikk den prisen for beste dekning av miljøet.

I sin liste «123 grunner til at vi elsker New York City akkurat nå» satte magasinet New York avisa The New York Times på 51.-plass, og skrev «fordi vår lokalavis fortsatt er den beste i verden», og på plass 52 «...etter The Villager».

Redaktør er Lincoln Anderson.

Kilder
Eric V. Copage (24. oktober 1999): New Owner For a Pair Of Papers. The New York Times
New York dubs Villager ‘greatest paper in world’

Eksterne lenker
 The Villager

Aviser i USA
Aviser etablert i 1933
New York
Charlotte Dravet

Charlotte Dravet (født 14 juli 1936) er en fransk psykiater og epileptolog.

Charlotte Dravet jobbet fra 1965 til 2000 i St. Paul ved universitetet i Marseille, under Henri Jean Pascal Gastaut (1915–1995) og J. Roger.

Dravet gikk ut fra Marseille-universitetet som en psykiater som spesialiserer seg på infantile nevropsykiatri. I sin medisinske doktorgrad, under veiledning av Henri Gastaut, i 1965, studerte hun epilepsi som senere fikk navnet Lennox-Gastaut syndrom. Dravet har alltid arbeidet i Saint-Paul, i Marseille, med Joseph Roger, Michelle Bureau og Pierre Genton.

Dravets interesser var rettet mot den avgrensning av epileptiske syndromer i barndommen epilepsi, de psykologiske konsekvensene av epilepsi, progressive myoklonus epilepsi og deres genetikk, den medfødte misdannelser av barn av epileptiske kvinner og relaterte studier. Hennes viktigste bidrag var i myoclonia epilepsi med vekt på godartede og alvorlige myoklone epilepsi hos spedbarn. Det senere, Dravet syndrom, er nå anerkjent som en av de mest ondartede syndromer i denne alderen og er mye studert av andre forfattere og klinikere samt genetikere.

Charlotte Dravet har vært president i den franske League Against Epilepsy og et medlem av kommisjonen Klassifisering av Epilepsies av ILAE. Hun er også en ambassadør for epilepsi. Hun har deltatt i en rekke kongresser, foredrag og er forfatter av en rekke publiserte arbeider. Nå pensjonert, fortsetter hun å arbeide i Frankrike og Italia for å bedre omsorgen for mennesker med epilepsi.

Referanser 

Franske psykologer
Psykiatere
Fødsler i 1936